Rettens dom af 15. januar 2025 – ADS L. Kowalik og B. Włodarczyk mod EUIPO – ESSAtech (Tilbehør til en trådløs fjernbetjening)
(Sag T-1064/23) 1
[EF-design – ugyldighedssag – registreret EF-design, der gengiver tilbehør til en trådløs fjernbetjening – ugyldighedsgrund – elementer af et produkts udseende, der alene er bestemt af produktets tekniske funktion – artikel 8, stk. 1, og artikel 25, stk. 1, litra b), i forordning (EF) nr. 6/2002 – kendsgerninger og beviser, der er fremlagt for første gang for appelkammeret – artikel 63, stk. 2, i forordning nr. 6/2002 og artikel 27, stk. 4, delegeret forordning (EU) 2018/625 – ret til forsvar – artikel 62 i forordning nr. 6/2002 – princippet om god forvaltningsskik – artikel 41, stk. 1, charter om grundlæggende rettigheder – begrundelsespligt – artikel 41, stk. 2, litra c), i chartret om grundlæggende rettigheder]
Processprog: polsk
Parter
Sagsøgere: ADS L. Kowalik og B. Włodarczyk s.c. (Sosnowiec, Polen) (ved advokaterne M. Oleksyn og M. Stępkowski)
Sagsøgt: Den Europæiske Unions Kontor for Intellektuel Ejendomsret (EUIPO) (ved M. Chylińska og J. Ivanauskas, som befuldmægtigede)
Den anden part i sagen for appelkammeret ved EUIPO: ESSAtech (Přistoupim, Tjekkiet)
Sagens genstand
Sagsøgerne har med sit søgsmål anlagt i henhold til artikel 263 TEUF nedlagt påstand om annullation af afgørelse truffet den 6. september 2023 af Tredje Appelkammer ved Den Europæiske Unions Kontor for Intellektuel Ejendomsret (EUIPO) (sag R 1070/2020-3).
Konklusion
1)    Den Europæiske Unions Kontor for Intellektuel Ejendomsret (EUIPO) frifindes.
2)    ADS L. Kowali og B. Włodarczyk s.c. betaler sagsomkostningerne.
____________
1 EUT C, C/2024/469 af 3.1.2024.